Echinochloa stagnina

Ny Echinochloa stagnina dia karazan-javamaniry mônôkôtiledôna ao amin' ny fianakaviana Poaceae (bozaka), zana-pianakavina Panicoideae, teratany any amin' ny faritra mafana aty Afrika sy any Azia. Izy ireo dia zavamaniry isan-taona an-dranomamy, misy rizôma lava sy taho toy ny spaonjy, mitongilana na miondrika, izay mety hahatratra halavana 2 metatra. Izy ireo dia mamorona hivoka sady mamorona kijana any Afrika Andrefana. Niparitaka tany amin' ny faritra trôpikaly hafa io karazana io ary manana satan-javamaniry manafika any amin' ny nosy maro any Pasifika.

Anisan' ny bozaka lehibe nambolena tao amin' ny Vinanihefalk' i Niger izy io taloha. Ny vahoaka Folany no namboly azy sady nihinana ny voany, ary nampiasa azy io koa mba hanamboarana zava-pisotro misy alikôla sy tsy misy. Zavamaniry tena mahatohitra ny tondra-drano izy io ary naverina nambolena tany Afrika, manampy amin' ny ady amin' ny fikao-kany sy manome mololo ho an' ny biby.

Anisan' ny zavamaniry atao amin' ny teny malagasy hoe tsimparifary izy io, ankoatran' ny Echinochloa crus-galli, ny Echinochloa pyramidalis, ny Panicum maximum ary ny Sacciolepis africana.